laion/Wikipedia-Exotic huggingface dataset:
Woman Like Me (שיר של אדל)

"Woman Like Me" (בעברית: "אישה כמוני") הוא שיר שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, 30‏ (2021). השיר יצא לאור ב-19 בנובמבר 2021, על ידי חברות התקליטים מלטד סטון וקולומביה רקורדס, ביחד עם שאר שירי האלבום. השיר הגיע למקום ה-55 במצעד הבילבורד הוט 100. השיר נכתב על ידי אדל ואינפלו והופק על ידי אינפלו גם כן. "Woman Like Me" תואר כדיס הקופץ לקראת סוף מערכת היחסים של אדל. הוא עוסק באדל ומציג אותה כאחת שנוטרת טינה לבן זוגה לשעבר על היותו שאנן, עצלן וחסר ביטחון, תוך שהיא מטיחה בפניו שהוא בזבז את הפוטנציאל של מערכת היחסים שלהם. אדל שיתפה ש-"Woman Like Me" הוא הרצועה היחידה שכתבה כשהרגישה זעם בעקבות גירושיה. היא מעבירה דרכו את המסר בצורה ברורה ורגועה, לטענתה. בדומה לשאר 30, המילים ב-"Woman Like Me" לא מכוונות רק לבן זוגה לשעבר, אלא גם לעצמה כשהיא למדה את הדברים האלה בעצמה במסע הזה. "Woman Like Me" זכה להצלחה מסחרית ברחבי העולם ובעיקר בארצות הברית. הוא דורג במקום ה-55 במצעד הבילבורד הוט 100 של בילבורד, ביחד עם שאר השירים מהאלבום שדורגו במצעד גם כן. השיר הגיע למקום ה-25 במצעד שירי הסטרימינג וה-29 בקנדה הוט 100. כמו כן, דורג במקום ה-28 בבילבורד גלובל 200 ובמקום ה-42 בבילבורד גלובל ללא ארצות הברית. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות. סרטון השיר "Woman Like Me" באתר יוטיוב Woman Like Me, 2021-11-19, נבדק ב-2021-12-15 The Hot 100, Billboard, ‏2013-01-02 (באנגלית אמריקאית) Adele – Woman Like Me, נבדק ב-2021-12-15 Adele, Billboard (באנגלית אמריקאית)
Hold On (שיר של אדל)

"Hold On" (בעברית: "להחזיק מעמד") הוא שיר שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, 30‏ (2021). השיר יצא לאור ב-19 בנובמבר 2021, על ידי חברות התקליטים מלטד סטון וקולומביה רקורדס, ביחד עם שאר שירי האלבום. השיר הגיע למקום ה-49 במצעד הבילבורד הוט 100. השיר נכתב על ידי אדל ואינפלו והופק על ידי אינפלו גם כן. בריאיון של אדל לגיליון נובמבר 2021 של ווג ארצות הברית, המראיינת אבי אגוויר השמיעה חלק מ-"Hold On". הרצועה תוארה על ידי אקוויר כ"המנון משמח" וככזה בעל המזכיר מוזיקת גוספל. השיר מסתיים במקהלת המורכבת מחבריה של אדל שרים "רק תחזיקו מעמד". ”"הדבר שכולם שרים זה מה שהחברים שלי היו אומרים לי"”, הסבירה אדל. ”בגלל זה רציתי שהם ישירו את זה, במקום מקהלה אמיתית”. ב-7 בנובמבר 2021, קטע מהשיר הופיע לראשונה בפרסומת וידאו לאמזון. "Hold On" זכה להצלחה מסחרית ברחבי העולם ובעיקר בארצות הברית. הוא דורג במקום ה-49 במצעד הבילבורד הוט 100 של בילבורד, ביחד עם שאר השירים מהאלבום שדורגו במצעד גם כן. השיר הגיע למקום ה-24 במצעד שירי הסטרימינג וה-26 בקנדה הוט 100. כמו כן, דורג במקום ה-25 בבילבורד גלובל 200 ובמקום ה-34 בבילבורד גלובל ללא ארצות הברית. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-25 מיליון השמעות. סרטון השיר "Hold On" באתר יוטיוב Hold On, 2021-11-19, נבדק ב-2021-12-15 The Hot 100, Billboard, ‏2013-01-02 (באנגלית אמריקאית) Adele – Hold On, נבדק ב-2021-12-15 Adele, Billboard (באנגלית אמריקאית)
הקונגרס הציוני העולמי ה-22

הקונגרס הציוני ה-22 התקיים ב-9 - 24 בדצמבר 1946 בעיר בזל שבשווייץ. הקונגרס היה הראשון מאז מלחמת העולם השנייה ועמד בסימן השואה. מספרם של צירי מזרח אירופה ירד ואילו מספרם וכוחם של צירי אמריקה עלה. הרוויזיוניסטים שבו להסתדרות הציונית לאחר 11 שנה. הוחלט על דחיית תוכנית מוריסון גריידי לחלוקת הארץ ומאבק כנגד שליטת הבריטים בארץ ישראל. חיים ויצמן התנגד למאבק נגד בריטניה והוקיע את פעולות ארגוני המחתרת הפורשים. הוא התפטר מנשיאות הקונגרס. הקונגרס הצביע נגד השתתפות בוועידת לונדון ברוב של 171 נגד 154, דחה את תוכנית מוריסון-גריידי לחלוקת ארץ ישראל, אישר את "תוכנית בילטמור", והדגיש את תביעת היהודים לכלול את כל ארץ ישראל המערבית בשטח המדינה היהודית. מתוך כבוד כלפי ויצמן, החליט הקונגרס שלא לבחור בנשיא חדש במקומו. הוקמה הנהלה ציונית בת 19 חברים (שישה מתוכם מארצות הברית), שבראשה שוב עמד בן-גוריון, שקיבל על עצמו עתה גם את תיק הביטחון. הקואליציה הוקמה ללא מפלגות "השומר הצעיר" ו"אחדות העבודה", משום שהתנגדו ל"תוכנית בילטמור". בעקבות אישור תוכנית בילטמור בנאומו בקונגרס הציג חיים ויצמן עמדה נחרצת נגד כל סוג של שימוש בכוח: אני מזהיר אתכם עוד פעם מ"קפיצת הדרך," מנבואות שקר ומהכללות שאינן נכונות מעובדות היסטוריות, כביכול שאינן אלא בדותות. כזה הוא מזגי ואיני מאמין במעשי אלימות...אני חושב את הטרור לאסוננו הגדול ביותר, הן מבחינה מוסרית, הן מהבחינה המדינית והן מבחינת הקמת המדינה שלנו. חוששני שהטרור יתחיל לשלוט ברחוב היהודי, ולא הסוכנות תוכל להתגבר עליו אלא יתכן שהוא יתגבר על הסוכנות. זהו סרטן בגופו של הישוב, ובערת את הרע מקרבך!.... אני מזהיר אתכם, שלא תתנו ל"גידול" להתפשט. הואיל והוא עלול לבלוע את התנועה ואת הישוב ולהרוס את כל אשר בנינו מדיה וקבצים בנושא הקונגרס הציוני העולמי ה-22 בוויקישיתוף מסמכים ארכיון הכט ראובן, הקונגרס הציוני ה-22, בזל - התכתבות, קטעי עיתונים מיכאל בר-זוהר, בן-גוריון, כרך א, פרק כז, עמ' 557. מיכאל בר-זוהר, בן-גוריון, כרך א, פרק כז, עמ' 558. נורמן רוז, חיים ויצמן, פרק יט, עמ' 263–264. מיכאל בר-זוהר, בן-גוריון, כרך א, פרק כז, עמ' 562–563. קונגרס ציוני יד חיים ויצמן ציר הזמן
Love Is a Game

"Love Is a Game" (בעברית: "אהבה היא משחק") הוא שיר שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, 30‏ (2021). השיר יצא לאור ב-19 בנובמבר 2021, על ידי חברות התקליטים מלטד סטון וקולומביה רקורדס, ביחד עם שאר שירי האלבום. השיר הגיע למקום ה-56 במצעד הבילבורד הוט 100. השיר נכתב על ידי אדל ואינפלו והופק על ידי אינפלו גם כן. בראיונות השער של אדל לגיליונות נובמבר 2021 של ווג בריטניה ושל ווג ארצות הברית, המראיינות ג'יילס האטרסלי ואבי אגוויר השמיעו קטעים מקדימים של השיר. האטרסלי הצהירה בהמשך לכך: היא רוצה להשמיע לי שיר אחרון; שיר באורך שבע הדקות שמסיים את האלבום החדש. זה נוקאאוט. תענוג המשלב כלי מיתר ומוזיקת ג'אז. הוא עמוס בתחושות של אדל אודות עייפותה לעולם הזה". — אדל בריאיון "Love Is a Game" זכה להצלחה מסחרית ברחבי העולם ובעיקר בארצות הברית. הוא דורג במקום ה-56 במצעד הבילבורד הוט 100 של בילבורד, ביחד עם שאר השירים מהאלבום שדורגו במצעד גם כן. השיר הגיע למקום ה-36 במצעד שירי הסטרימינג וה-37 בקנדה הוט 100. כמו כן, דורג במקום ה-33 בבילבורד גלובל 200 ובמקום ה-48 בבילבורד גלובל ללא ארצות הברית. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות. סרטון השיר "Love Is a Game" באתר יוטיוב Love Is A Game, 2021-11-19, נבדק ב-2021-12-15 The Hot 100, Billboard, ‏2013-01-02 (באנגלית אמריקאית) Adele – Love Is A Game, נבדק ב-2021-12-15 Adele – Love Is A Game, נבדק ב-2021-12-15 Adele, Billboard (באנגלית אמריקאית)
הקונגרס הציוני העולמי ה-17

הקונגרס הציוני ה-17 התקיים ב-15 - 30 ביוני 1931 בעיר בזל שבשווייץ. באוקטובר 1930 פרסמה ממשלת בריטניה את הספר הלבן השני, המגביל את מכירת הקרקעות ומכסת העלייה היהודית לארץ ישראל. בתגובה לספר הלבן התפטר חיים ויצמן מהמנהיגות הציונית. התפטרותו יצרה לחץ במשרד המושבות הבריטי ובמקביל הופעלו לחצים בממשלה ובפרלמנט של הממלכה המאוחדת לסגת מהמסקנות. דוד בן-גוריון, מזכיר ההסתדרות, שלח חוזר לכל הגורמים הקשורים בהסתדרות ובתנועת הפועלים ברחבי העולם ודרש מהם לפעול נגד הבריטים. במושב השני של מועצת מפא"י אף קרא למרד נגד אנגליה. הוא טען כי הספר הלבן "רצוף צביעות ובגידה" ואינו אלא "תעודה רצופה אנטישמיות". לקונגרס נבחרו 254 צירים. סיעת הפועלים הייתה הגדולה ביותר (75 צירים, 29%). מספר הצירים של "הציונים הכלליים ב'" (שהתפלגה בתקופה זו) ירד ל-59. הרוויזיוניסטים הפכו לסיעה השלישית בגודלה (52 צירים, 21%), כמו צירי תנועת "המזרחי". במקום ד"ר חיים ויצמן, שהתפטר במחאה נגד ממשלת בריטניה על גזרות העלייה והמדיניות האנטי-ציונית, נבחר נחום סוקולוב לנשיא ההסתדרות הציונית ברוב של 118 נגד 98. נדחתה הצעת הרוויזיוניסטים בהנהגת זאב ז'בוטינסקי להצהיר על השאיפה להקמת מדינה עברית משני צידי הירדן, לאחר שצירי "הציונים הכלליים ב'" ו"המזרחי" שינו את עמדתם בעד ההצעה, בעקבות מברק שהתקבל ממפקדת "ההגנה", שבו הזהירה כי החלטה כזו עלולה להביא לחידוש המהומות בארץ ישראל. הפועלים הציעו שלא להעלות להצבעה את נוסחת "המטרה הסופית" של זאב ז'בוטינסקי וזכו ברוב של 121 נגד 57. בתגובה לכך, קם ז'בוטינסקי מכסאו וקרא "זה לא קונגרס ציוני!". הוא קרע את כרטיס הציר שלו ועזב את האולם, ואחריו עזבו גם כל צירי מפלגתו, ואולם לאחר מכן שבה סיעת הצה"ר להשתתף בישיבות בלעדיו. רוב חברי הסיעה דרשו להישאר בהסתדרות הציונית, ואילו ז'בוטינסקי שדרש לעזוב ולייסד הסתדרות ציונית חדשה, הושעה מהנהגת הצה"ר, ורק לאחר זמן מה חזר להנהיג את הסיעה. הפועלים השיגו שניים מתוך חמישה מקומות בהנהלה הציונית: ברל לוקר וחיים ארלוזורוב. הקונגרס ננעל ב-15 ביולי בשעה 02:00 אחר חצות. מדיה וקבצים בנושא הקונגרס הציוני העולמי ה-17 בוויקישיתוף מיכאל בר-זוהר, בן-גוריון, כרך א, פרק י, עמ' 225. מיכאל בר-זוהר, בן-גוריון, כרך א, פרק יא, עמ' 236. קונגרס ציוני זאב ז'בוטינסקי הכנסת
מיקלוש גאבור (פרמקולוג)

מיקלוש גאבור (במקור גרינפלד, בהונגרית: Gábor Miklós; סגד, 30 בינואר 1918 – סגד, 5 בפברואר 2018) היה פרמקולוג יהודי-הונגרי, פרופסור באוניברסיטה; דוקטור בביולוגיה (1981). מיקלוש גרינפלד נולד במשפחה יהודית כבנם של ארנולד גאבור (גרינפלד) פקיד הבנק ועיתונאי ושל המורה לכינור אילונה אלפנט. הוא סיים את לימודיו באוניברסיטת סגד ב-1942. במלחמת העולם השנייה נלקח לשרות העבודה (עבודות כפייה לגברים יהודים עבור הצבא הונגרי). הוא שרד את שלוש השנים במחנות העבודה. מ-1945 עד 1954 עבד במכון לרוקחות של SZOTE, מ-1954 עד 1964 היה עוזר פרופסור במרפאת נשים ולאחר מכן מ-1964 עד 1976 היה פרופסור חבר במכון לפרמקולוגיה וכן מ-1976 עד 1991 היה פרופסור מן המניין באוניברסיטה ודוקטור לביולוגיה (1981). פרס האקדמיה ההונגרית למדעים (1974) מדליית הזיכרון של מיקלוש ינצ'ו (1990) פרס נוביקרדין (1993) מדליית הנצחה של אלברט סנט-גיירגי (1996) פרס אלברט סנט-גיירגי (2001) Foundation for Szeged - פרס Béla Szőkefalvi -Nagy (2005) Die pharmakologische Beeinflussung der Kapillarresistenz und ihrer Regulationsmechanismen (1960) The Anti-inflammatory Action of Flavonoids (1972) Pathophysiology and Pharmacology of Capillary Resistance (1974) Abriss der Phamrakologie von Flavonoiden (1975) The Pharmacology of Benzopyrones and Related Compounds (1986) Mouse Ear Inflammation Models and their Pharmacological Applications (2000) פרק זה טעון שכתוב. אנא תרמו לוויקיפדיה ועזרו לשכתב אותו. הסיבה היא מי זה מי? לא ברור, באיזה שפה זה כתוב ומה השם המקורי. ביוגרף מי זה מי 2004. מוציא לאור פוליגרף. בודפשט, 2003. כרך 1 עמ'. ISBN 963 86345 1 0 "Szülei házasságkötési bejegyzése a szegedi polgári házassági akv. 395/1915. folyószáma alatt". Holocaust Survivors and Victims Database
דין ג'ונס

דין ג'ונס (Dean Jones;‏ 25 בינואר 1931 – 1 בספטמבר 2015) היה שחקן תיאטרון, קולנוע, וטלוויזיה אמריקאי שהתפרסם בעיקר בתפקידים קומיים בסרטים בהפקת אולפני דיסני בשנות ה-60 וה-70. סרטים אלה היו רווחיים ביותר לאולפנים ועל כך זכה בפרס אגדות דיסני ב-1995. נולד בדיקייטר (אלבמה) בשם דין קרול ג'ונס שם הייתה לו תוכנית " Dean Jones Sings" בתחנת רדיו מקומית. במלחמת קוריאה שירת בצי ארצות הברית. ב-1960 החל להופיע בתפקידים קטנים בתיאטרון ובטלוויזיה. הוא שיחק במחזה "דירת התשוקות" ("Under the Yum Yum Tree") לצידו של ג'ק למון. באותם תפקידים הם שיחקו גם בעיבוד לקולנוע ב-1968. הוא שיחק בצוות הראשון של המחזמר קומפני של סטיבן סונדהיים. הקריירה שלו קבלה תפנית כשחתם חוזה עם חברת וולט דיסני והופיע בתפקידים ראשיים בסרטים ריווחיים ביותר. סרטו הראשון בדיסני היה "הבלש בעל רגלי הקטיפה", לצידה של היילי מילס (1965), ובסרט "החיפושית השובבה". ב-1977 שב לסרט ההמשך, "החיפושית במונטה קרלו" (1977). ב-1971 שיחק בסרט "ברווז השווה מיליון", עליו היה מועמד לפרס גלובוס הזהב לשחקן הטוב ביותר - סרט קומדיה או מוזיקלי. ב-1992 שיחק בסרט "קוראים לי בטהובן", לצידו של צ'ארלס גרודין, בתור ד"ר הרמן ורניק, הווטרינר של הכלב בטהובן. ג'ונס הופיע גם בטלוויויה, בסדרות כמו "בוננזה" ו"ספינת האהבה" וב-1997 הופיע בסרט הטלוויזיה "החיפושית השובבה". ג'ונס היה נשוי פעמיים ובשנים האחרונות לחייו סבל ממחלת פרקינסון. רוק בבית הסוהר (1957) מעטים מול רבים (1959) דירת התשוקות (1963) המתמחים החדשים (1964) הבלש בעל רגלי הקטיפה (1965) תינוק מוזר במשפחה (1966) הקופים באים, האמריקאים באים! (1967) תעתועי שחור הזקן (1968) הסוס בעל פרסת הזהב (1968) החיפושית השובבה (1968) ברווז השווה מיליון (1971) שמח בשלג (1972) עם הכלב לצמרת (1976) החיפושית במונטה קרלו (1977) הולך על כל הקופה (1991) קוראים לי בטהובן (1992) מדיה וקבצים בנושא דין ג'ונס בוויקישיתוף דין ג'ונס, במסד הנתונים הקולנועיים IMDb (באנגלית) דין ג'ונס, באתר AllMovie (באנגלית) דין ג'ונס, באתר Rotten Tomatoes (באנגלית) דין ג'ונס, במסד הנתונים הקולנועיים KinoPoisk (ברוסית) דין ג'ונס, באתר MusicBrainz (באנגלית) דין ג'ונס, באתר Discogs (באנגלית) דין ג'ונס, באתר Songkick (באנגלית) דין ג'ונס, באתר find a grave דין ג'ונס, באתר TCM דין ג'ונס, באתר "Find a Grave" (באנגלית)
נוניים גייט

נוניים גייט בע"מ, המוכרת במותג Noname Security היא חברה ישראלית העוסקת באבטחת ממשקי תכנות יישומים (API). החברה הוקמה בפברואר 2020 על ידי עוז גולן (מנכ"ל החברה) ושי לוי (מנהל טכנולוגיות ראשי), יוצאי יחידה 8200. החברה עוסקת באבטחת ממשקי תכנות יישומים (API). התוכנה של החברה אוספת מידע ללא התקנת תוכנה (Agentless data collection) על כל ה-API המשמשים את הארגון, ולנתח את הקוד, ההגדרות, התצורה והתנועה ברשת, על מנת לזהות פרצות אבטחה. את תוכנת האבטחה ניתן להתקין ברשת הארגונית או להשתמש בה במודל SaaS. מטה החברה (Noname Gate, Inc.) שוכן בפאלו אלטו, קליפורניה, ומרכז הפיתוח שלה (נוניים גייט בע"מ) שוכן בתל אביב. בדצמבר 2020 גייסה החברה 25 מיליון דולר. ביוני 2021 גייסה החברה 60 מיליון דולר, בהובלת אינסייט פרטנרס. בדצמבר 2021 גייסה החברה 135 מיליון דולר, לפי שווי של מיליארד דולר, והפכה לחד-קרן. במאי 2024 הודיעה חברת אקאמאי טכנולוגיות על כוונתה לרכוש את Noname Security תמורת 450 מיליון דולר. סולט סקיוריטי - חברה ישראלית העוסקת אף היא באבטחת ממשקי תכנות יישומים. אתר האינטרנט הרשמי של נוניים גייט נוניים גייט, ברשת החברתית פייסבוק נוניים גייט, ברשת החברתית אקס (טוויטר) נוניים גייט, ברשת החברתית LinkedIn אושרי אלקסלסי, ‏”תוך 8 חודשים הגענו למצב שקרנות שומעות עלינו”: Noname נחשפת עם גיוס של 25 מיליון דולר, באתר Geektime‏, 15 בדצמבר 2020 מאיר אורבך, חברת Noname Security גייסה 60 מיליון דולר בהובלת אינסייט, באתר כלכליסט, 30 ביוני 2021; עידן בן טובים, ‏”הסטארטאפ שאין לו שם” גייס 60 מיליון דולר, באתר Geektime‏, 30 ביוני 2021 רפאל קאהאן, עוד יוניקורן ישראלי: Noname Security מגייסת 135 מיליון דולר ומגיעה לשווי של מיליארד דולר, באתר כלכליסט, 15 בדצמבר 2021; יניב אביטל, ‏שנה וחצי בלבד לאחר ההקמה: הסטארטאפ שאין לומר את שמו הופך ליוניקורן, באתר Geektime‏, 15 בדצמבר 2021 מאיר אורבך, אכזבה ל-Noname הישראלית: נמכרת לאקמאי ב-450 מיליון דולר בלבד - חצי משוויה, באתר כלכליסט, 7 במאי 2024 Akamai Announces Intent to Acquire API Security Company Noname, Akamai Technologies, ‏7 במאי 2024
לילנד וילקינסון

לילנד וילקינסון (אנגלית: Leland Wilkinson;‏ 5 בנובמבר 1944 – 10 בדצמבר 2021) היה סטטיסטיקאי ומדען מחשבים אמריקני שפעל באקדמיה ובתעשיית התוכנות הסטטיסטיות. מחקריו התמקדו בהדמיה מדעית ובגרפיקה סטטיסטית. וילקינסון הוא מחבר הספר המשפיע The Grammar of Graphics שעקרונותיו מהווים בסיס לחבילת הוויזואליזציה ggplot של תוכנת R, ולתכנות ויזואליזציה נוספות. וילקינסון נולד בניו-יורק. סיים תואר ראשון במדעי הרוח והחברה ב-1966, ותואר ראשון בתאולוגיה ב-1969, שניהם מאוניברסיטת הארוורד. ב-1975 הוענק לו תואר ד"ר לפסיכולוגיה מאוניברסיטת ייל. וילקינסון התחתן עם הכומר רות איליין ואנדמרק ב-1967. יחד, הם היו הוריהם של איימי וילקינסון, פרופסור למתמטיקה באוניברסיטת שיקגו, ושל הסופרת קרוליין וילקינסון. ואנדמרק נפטרה ב-2012. מאוחר יותר וילקינסון נישא למרילין ווגל. ווילקינסון נפטר ב-10 בדצמבר 2021, בבית החולים נורת'ווסטרן לייק פורסט, בלייק פורסט, אילינוי. וילקיסון מונה למרצה לפסיכולוגיה באוניברסיטת אילינוי בשיקגו בשנת 1976 וקודם לדרגת פרופסור חבר בשנת 1980. בשנת 1991 התמנה לפרופסור נלווה לסטטיסטיקה באוניברסיטת נורת'ווסטרן. הוא נשאר בתפקיד זה עד 2010. ב-2007 הוא הצטרף מחדש לאוניברסיטת אילינוי בשיקגו כפרופסור נלווה למדעי המחשב. ב-1999 היה העורך הראשי של הנחיות של האגודה הפסיכולוגית האמריקאית לשימוש בשיטות סטטיסטיות במחקרים בפסיכולוגיה. וילקינסון כתב את SYSTAT, חבילת תוכנה סטטיסטית, בתחילת שנות ה-90. תוכנה זו נודעה בזכות הגרפיקה המקיפה שלה. בחבילה זו נכלל יישום התוכנה הראשון של תצוגת מפת החום. לאחר שהחברה שלו גדלה ל-50 עובדים, הוא מכר אותה ל-SPSS ב-1995. ב-SPSS הוא הוביל צוות של מתכנתים גרפיים שפיתחו את פלטפורמת הוויזואליזציה של SPSS, ומוצרי אנליטיקה נוספים. עבודתו שם הובילה לכתיבת הספר שעסק בגרפיקה סטטיסטית, The Grammar of Graphics. העקרונות שהציג בספר זה ימשו כבסיס לחבילת הוויזואליזציה ggplot של תכנת R, חבילת Bokeh של תכנת פייתון ותוכנות ויזואליזציה נוספות. בהמשך וילקינסון שימש כסגן נשיא לסטטיסטיקה בחברת Tableau Software, שם המשיך לעבוד על הדמיה מדעית וגרפיקה סטטיסטית. בשנת 2016 התמנה למדען ראשי בחברת-H2O.ai; הוא נשאר בתפקיד זה עד מותו. וילקינסון נבחר לעמית האגודה האמריקאית לסטטיסטיקה ב-1998 ולעמית האגודה האמריקאית לקידום המדע ב-2009. הוא נבחר לחבר במכון הבינלאומי ב-2006. בשנת 2010 וילקינסון קיבל את פרס השירות המצטיין של המכון הלאומי למדעי סטטיסטיקה. Leland Wilkinson, The Grammar of Graphics, Springer, 1999, ISBN 0-387-98774-6 עמוד הבית של לילנד וילקינסון באוניברסיטת אילינוי בשיקגו The grammar of graphics - summary of lecture notes - אוניברסיטת שיקגו Wilkinson’s contribution to interactive visualization - Jessica Hullman לילנד וילקינסון, באתר פרויקט הגנאלוגיה במתמטיקה לילנד וילקינסון, באתר dblp לילנד וילקינסון, באתר גוגל סקולר
STS-122

STS-122, היא משימה בתוכנית מעבורות החלל של נאס"א שתוכננה במקור לדצמבר 2007, אך בשל תקלות בחיישני ניתוק הדלק נדחה שיגורה פעמיים. המשימה, של מעבורת החלל אטלנטיס שוגרה ב-7 בפברואר 2008 ונחתה ב-20 בפברואר. המטרה העיקרית הייתה להביא לתחנת החלל מודול קולומבוס. מפקד המשימה: ארצות הברית סטפן פריק (Stephen Frick) טייס: ארצות הברית אלן פוינדקסטר (Alan G. Poindexter) מומחה משימה: ארצות הברית סטנלי לאב (Stanley G. Love) מומחה משימה: ארצות הברית רקס ולהיים (Rex J. Walheim) מומחה משימה: ארצות הברית לילנד מלווין (Leland D. Melvin) מומחה משימה: גרמניה האנס שלגל (Hans Schlegel) מסוכנות החלל האירופית מהנדס טיסה: צרפת לאופולד איארטס (Léopold Eyharts) מסוכנות החלל האירופית - בהמראה בלבד מהנדס טיסה: ארצות הברית דניאל טני (Daniel M. Tani) - בנחיתה המשימה תוכננה במקור ל-6 בדצמבר 2007, אך בשל תקלות בחיישני ניתוק הדלק נדחה שיגורה פעמיים. השיגור שתוכנן ל-7 בפברואר עבר בהצלחה. ב-9 בפברואר מעבורת החלל אטלנטיס התחברה לתחנת החלל הבין-לאומית בה שהתה משלחת מס' 16 בפיקוד פגי ויטסון. ב-11 בפברואר בוצעו פעולות בשחרור מודול "קולומבוס" מתא המטען של המעבורת. לצורך כך בוצע פעילות חוץ רכבית בה השתתפו רקס ולהיים וסטנלי לאב. היא נמשכה כ-8 שעות והסתיימה בהצלחה. ב-13 בפברואר בוצע פעילות חוץ רכבית נוספות בהשתתפות ולהיים ושלגל. היא נמשכה כ-7 שעות. פעילות חוץ רכבית אחרונה בהשתתפו ולהיים ולאב בוצע ב-15 בפברואר והיא נמשכה כ-7.5 שעות. ב-18 בפברואר מעבורת החלל אטלנטיס התנתקה מתחנת החלל. על הסיפון היה דניאל טאני שעזב את תחנת החלל (במקום למשלחת קבועה הצטרף ליאופולד איארטס). ב-20 בפברואר המעבורת נחתה במסלול נחיתה מס' 15 במרכז החלל קנדי. ערך מורחב – פעילות חוץ רכבית משימות מעבורות החלל מדיה וקבצים בנושא STS-122 בוויקישיתוף דף המידע הרשמי של משימת STS-122 באתר נאס"א תיאור המשימה STS-122, באתר "הידען" סרטון על המשימה דיווח לעיתונות סוכנויות הידיעות, "אטלנטיס" שוגרה -המעבדה האירופית תותקן בחלל, באתר הארץ, 7 בפברואר 2008
The Frog Prince

The Frog Prince הוא פסקול סרט הקומדיה הרומנטית בהפקה האנגלית והצרפתית, "הנסיך-צפרדע" (1984), שיצא לאקרנים ב-1985 על ידי איילנד ויזואל ארטס, חברת בת של איילנד רקורדס. את המוזיקה הלחינה הזמרת, הפזמונאית והמוזיקאית האירית אניה, אך רק שתיים מהרצועות הוקלטו על ידה, "The Frog Prince" ו-"Dreams", כששאר הרצועות הוקלטו על ידי מוזיקאים אחרים או בעיבוד והפקה של ריצ'רד מייהיל; בפסקול נכללו גם כמה סטנדרטי ג'אז. הוא הופץ מחדש באוגוסט 1999 על ידי ספקטרום מיוזיק. אניה – שירה ("The Frog Prince" ו-"Dreams"), כלי נגינה שונים קרדיטים נוספים ג'אז קלאב – שירה ("Mack the Knife",‏ "Let It Be Me",‏ "Sweet Georgia Brown" ו-"Georgia on My Mind") אדית פיאף – שירה ("Les Flon-Flons du Bal") רומא ראיין – כתיבה ("The Frog Prince") צ'ארלי מק'גטיגן – כתיבה ("Dreams") הפקה ניקי ראיין – הפקה ("The Frog Prince" ו-"Dreams") ריצ'רד מייהיל – הפקה, סדר (רצועות בהלחנתה של אניה) פיליפ בגלי – הנדסה (רצועות בהלחנתה של אניה) סטיב אלן – הנדסה אנדרו בולנד – מיקסינג (רצועות בהלחנתה של אניה) מידע על האלבום The Frog Prince באתר MusicBrainz האלבום The Frog Prince באתר Discogs Enya – The Frog Prince (The Original Soundtrack Recording) (1985, Vinyl) (באנגלית), נבדק ב-2021-12-15 Enya – The Frog Prince (The Original Soundtrack Collection) (1999, CD) (באנגלית), נבדק ב-2021-12-15
הר דיקין

הר דיקין (באנגלית: Mount Deakin) הוא הר נישא ברכס חבר העמים, שבהרי המלכה מוד, באזור חוף דופק של שטח חסות רוס שבאנטארקטיקה. גובהו של ההר 2,810 מטרים מעל פני הים. ההר ממוקם לגדתו המזרחית של קרחון בירדמור, בסמוך מצפון לשפכו של קרחון אוסיקי. ההר התגלה על ידי המשלחת הבריטית לאנטארקטיה (משלחת נמרוד), אשר חקרה את אנטארקטיקה בין השנים 1907–1909, בפיקודו של ארנסט שקלטון. שמו של ההר ניתן לו על ידי ארנסט שקלטון. ההר נקרא על שם סר אלפרד דיקין (Sir Alfred Deakin), ראש ממשלת אוסטרליה שתמך במשלחת. הר דיקין באתר הסקר הגאולוגי של ארצות הברית מידע גאוגרפי והיסטורי באתר הסקר הגאולוגי של ארצות הברית
מג'יד חוסייני

סייד מג'יד חוסייני (בפרסית: سید مجید حسینی; נולד ב-20 ביוני 1986) הוא כדורגלן איראני המשחק בעמדת הבלם בקייסריספור. חוסייני התחיל את הקריירה שלו באסתקלאל טהראן. ב-8 בפברואר 2015 ערך את הופעת הבכורה שלו בקבוצה הבוגרת בניצחון 0–1 נגד פיכאן. במהלך עונת 205/2016 הושאל לראה-אהן עד לסיום העונה. ב-8 באפריל 2016 הבקיע את שער הבכורה שלו בקריירה בהפסד 2–3 נגד מאשין סאזי. בסיום העונה, חזר לאסתקלאל. ב-30 ביולי 2018 חוסייני חתם בטרבזונספור מליגת העל הטורקית. ב-17 באוגוסט ערך את הופעת הבכורה שלו בקבוצה בניצחון 1–3 נגד סיוואספור. ב-27 ביולי 2021 חתם בקייסריספור. ב-1 בדצמבר 2021 הבקיע צמד בניצחון 0–4 נגד איידיר במסגרת הגביע. ב-19 במאי 2018 חוסייני ערך את הופעת הבכורה שלו בנבחרת איראן. חוסייני זומן לסגל הנבחרת לקראת מונדיאל 2018 ושיחק בכל משחקי הנבחרת בשלב הבתים. נכלל בסגל נבחרת איראן לטורניר מונדיאל 2022. נכלל בסגל נבחרת איראן לטורניר גביע אסיה 2023. אסתקלאל גביע חאזפי: 2017/2018 טרבזונספור הגביע הטורקי: 2019/2020 הסופר קאפ הטורקי: 2020 אישיים נבחרת העונה בליגת העל האיראנית: 2017/2018 מדיה וקבצים בנושא מג'יד חוסייני בוויקישיתוף מג'יד חוסייני, באתר Transfermarkt מג'יד חוסייני, באתר Soccerway מג'יד חוסייני, באתר WorldFootball.net מג'יד חוסייני, באתר National Football Teams מג'יד חוסייני, באתר FootballDatabase.eu معرفی ۲۵ بازیکن تیم ملی برای حضور در جام جهانی באתר הרשמי של פדרציית הכדורגל האיראנית, 13 בנובמבר 2022 (בפרסית) بخش رسانه‌ای تیم ملی فهرست نهایی این تیم برای حضور .در رقابتهای جام ملتهای آسیا را اعلام کرد באתר הרשמי של פדרציית הכדורגל האיראנית, 2 בינואר 2024 (בפרסית)
עמית תומר

עמית תומר (נולדה ב-6 באפריל 1993) היא אשת תקשורת, עיתונאית, תסריטאית ומגישת רדיו ישראלית. נולדה וגדלה בתל אביב לד"ר רון תומר, תעשיין והבעלים של חברת התרופות "אוניפרארם", אשר כיהן כנשיא התאחדות התעשיינים בישראל, ולאסתי, רוקחת במקצועה, ולמדה בתיכון אליאנס תל אביב. תומר החלה את דרכה בתקשורת ב-2007, בגיל 14, ככתבת נוער בשבועון "מעריב לנוער". לאחר מכן, החלה לעבוד ככתבת חינוך במקומון "זמן תל אביב" מקבוצת מעריב. תומר שירתה בגלי צה"ל ככתבת לענייני בריאות, צרכנות ותקשורת, ולאחר מכן כעורכת ומגישה. לאחר שהשתחררה מצה"ל ב-2014, החלה לעבוד ככתבת הבריאות של עיתון "מעריב סופהשבוע" וכן שימשה ככתבת מגזין. במקביל, המשיכה לשמש כמגישת פינות בגל"צ, בדסק התרבות. היא למדה משפטים באוניברסיטה העברית בירושלים, אך לא השלימה את התואר. ב-2016 הצטרפה לתאגיד השידור הישראלי, ומיומו הראשון שימשה ככתבת הכלכלה. ערכה והגישה תחקירים במסגרת מדור "בשביל הכסף" במהדורה המרכזית של כאן 11, עד לעזיבתה ביוני 2021. בדצמבר 2021 הצטרפה תומר לגלי צה”ל והתמנתה לראש תחום כלכלה וחברה, ומשמשת כפרשנית בשידורים השוטפים, ומגישה את הרצועה הכלכלית היומית כשלצידה שותף בהגשה לסירוגין, סמי פרץ. היא בעלת טור קבוע בירחון "ליברל" בנושאי כלכלה ופוליטיקה. בוגרת מסלול התסריטאות בבית הספר לקולנוע וטלוויזיה "סם שפיגל" וסטודנטית לכלכלה וספרות באוניברסיטת תל אביב. ביוני 2023 הודיעה כי תסיים את תפקידיה בגל"צ בסוף החודש, וזמן מה אחר כך הצטרפה לערוץ הטלוויזיה האינטרנטי "רלוונט". עמית תומר נשואה לסתיו בלוגולובסקי, בנם של בעלי יקב ויתקין. מתגוררים בתל אביב. מדיה וקבצים בנושא עמית תומר בוויקישיתוף עמית תומר, ברשת החברתית אקס (טוויטר) יעקב ברדוגו קוצץ: מגישה חדשה בגלי צה"ל, באתר ערוץ 7, 15 בדצמבר 2021 יפעת ראובן, עם תדירות רכבות כה נמוכה בשישי, ברור שאפשר למצוא זמן מסילה לרכבת פרטית, באתר TheMarker‏, 13 ביוני 2023
רשות ההשקעות

האם התכוונתם ל... הרשות להשקעות ולפיתוח התעשייה והכלכלה – רשות ממשלתית ישראלית, עד סוף 2016 נקראה "מרכז ההשקעות" רשות ההשקעות (משרד האוצר) – יחידה שפעלה במשרד האוצר רשות ההשקעות של אבו דאבי – קרן עושר ריבונית שבבעלות אמירות אבו דאבי רשות ההשקעות של קטר – קרן עושר ריבונית השייכת לקטר